text: 1014 flygtninge kom over grænsen det seneste døgn
  11 september 2015 kl. 17.26
  Syd- og Sønderjyllands Politi har det seneste døgn truffet 1014 rejsende udlændinge ved landegrænsen. Ud af dem har 18 personer valgt at søge om asyl.
  Det oplyser politiet i en pressemeddelelse.
  I løbet af fredag fra klokken 06.30 til klokken 18.00 er politiet stødt på 688 rejsende udlændinge, hvoraf seks personer har valgt at søge om asyl i Danmark.
  Siden torsdag aften klokken 18.30 til fredag morgen klokken 06.30 antraf politiet 326. I den gruppe valgte 12 personer at søge om asyl i Danmark.
  Der var ingen af dem, som ønskede humanitær bistand.
  Dermed fortsatte 998 flygtninge - hovedsagelig med tog - mod København og formentlig videre til Sverige.
  